ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 10/2001
z 11. októbra 2001
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 2 zákona č. 50/1976 Zb. o  územnom plánovaní a stavebnom poriadku (stavebný zákon) v znení neskorších predpisov ustanovuje:

Článok I
Všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, všeobecne záväzného nariadenia č. 4/1998, všeobecne záväzného nariadenia č. 6/1998, všeobecne záväzného nariadenia č. 7/1998, všeobecne záväzného nariadenia č. 8/1998, všeobecne záväzného nariadenia č. 10/1998, všeobecne záväzného nariadenia č. 11/1998, všeobecne záväzného nariadenia č. 12/1998, všeobecne záväzného nariadenia č. 13/1998, všeobecne záväzného nariadenia č. 6/1999, všeobecne záväzného nariadenia č. 1/2000, všeobecne záväzného nariadenia č. 7/2000, všeobecne záväzného nariadenia č. 8/2000, všeobecne záväzného nariadenia č. 9/2000, všeobecne záväzného nariadenia č. 2/2001, všeobecne záväzného nariadenia č. 3/2001 a všeobecne záväzného nariadenia č. 8/2001, sa mení a dopĺňa takto:
(1) Záväzná textová časť aktualizácie územného plánu hlavného mesta Slovenskej republiky Bratislavy, rok 1993, v kapitole A.2. Vecné zmeny a doplnky funkčného využitia územia sa mení a dopĺňa takto:
a)	V časti Zmeny a doplnky komplexného návrhu funkčného využitia plôch sa dopĺňa tabuľka:

č. 12a  Mestská časť Devínska Nová Ves, rok 2001

Lokalita číslo	Priestor
(názov územnej jednotky)	Aktualizácia,
rok 1993	Zmeny a doplnky	Poznámka	
1	Blížne Zamajerské II	poľnohospodárska pôda	malopodlažná bytová zástavba		
2	Blížne Zamajerské 	prevládajúci funkčný profil malopodlažná bytová zástavba	malopodlažná bytová zástavba		
3	Diaľne Zamajerské I	prevládajúci funkčný profil občianska vybavenosť	občianska vybavenosť		
4	Diaľne Zamajerské II	prevládajúci funkčný profil občianska vybavenosť	občianska vybavenosť		
5	Dolné Zamajerské	prevládajúci funkčný profil výroba	občianska vybavenosť		
6	Nad Mlákou	výroba	občianska vybavenosť		
7	Pri rybníku I.	šport	malopodlažná bytová zástavba	potvrdenie súčasného stavu	
8	Pri rybníku II.	verejná zeleň	malopodlažná bytová zástavba	potvrdenie súčasného stavu	
9	Pri železničnej trati – pri Kostolnom	šport	občianska vybavenosť		
10	Pod Glavicou	vyhradená zeleň - ochranná a špecifická	malopodlažná bytová zástavba		
b)	V časti Zmeny a doplnky v návrhu inžinierskych sietí sa dopĺňajú tabuľky: 
1.	Zmeny a doplnky v návrhu zásobovania vodou, 1/2001:

Lokalita číslo	Okres	Priestor 
(názov územnej jednotky)	Aktualizácia,
rok 1993	Zmeny a doplnky	Poznámka	
1	IV.	Devínska Nová Ves Múrnice		nová trasa potrubia verejného vodovodu		
2	IV.	Devínska Nová Ves Múrnice	jestvujúce potrubie verejného vodovodu	zrušenie jestvujúceho potrubia verejného vodovodu		
3	IV.	Devínska Nová Ves Múrnice - Paulinské - Diaľne Zamajerské - Blížne Zamajerské		nová trasa potrubia neverejného vodovodu (závlahový vodovod)		
4	IV.	Devínska Nová Ves Múrnice – Paulinské – Diaľne Zamajerské	jestvujúce potrubie neverejného vodovodu (závlahový vodovod)	zrušenie jestvujúceho potrubia neverejného vodovodu (závlahový vodovod)		
2.	Zmeny a doplnky v návrhu odkanalizovania a vodných tokov, 1/2001:

Lokalita číslo	Okres	Priestor 
(názov územnej jednotky)	Aktualizácia,
rok 1993	Zmeny a doplnky	Poznámka	
1	IV.	Devínska Nová Ves Diaľne Zamajerské	zberač splaškovej kanalizácie D1	zberače verejnej splaškovej a verejnej dažďovej kanalizácie vrátane dažďovej nádrže a čerpacej stanice		
2	IV.	Devínska Nová Ves Paulinské – Blížne Zamajerské		zberače verejnej splaškovej a verejnej dažďovej kanalizácie vrátane dažďových nádrží a čerpacích staníc		
3.	Zmeny a doplnky v návrhu zásobovania plynom, 1/2001:

Lokalita číslo	Okres	Priestor
(názov územnej jednotky)	Aktualizácia,
rok 1993	Zmeny a doplnky	Poznámka	
1	IV.	Devínska Nová Ves
Paulinské		nová regulačná stanica VTL/STL		
2	IV.	Devínska Nová Ves
Paulinské	jestvujúca regulačná stanica VTL/STL	zrušenie jestvujúcej regulačnej stanice VTL/STL		
3	IV.	Devínska Nová Ves
Paulinské	jestvujúci vysokotlaký plynovod 2,5 MPa	zrušenie jestvujúceho vysokotlakého plynovodu 2,5 MPa		
(2) Záväzná grafická časť aktualizácie územného plánu hlavného mesta Slovenskej republiky Bratislavy, rok 1993, sa mení takto:
a)	výkres č. 1 Komplexný návrh funkčného využitia plôch sa mení podľa odseku 1 písmeno a),
b)	výkres č. 3. 1 Zásobovanie vodou sa mení podľa odseku 1 písmeno b) bod 1., 
c)	výkres č. 3. 2 Odkanalizovanie a vodné toky sa mení podľa odseku 1 písmeno b) bod 2.,
d)	výkres č. 3. 5  Zásobovanie plynom sa mení podľa odseku 1 písmeno b) bod 3.
(3) Predmetom zmien a doplnkov podľa odsekov 1 a 2 je územie v rozsahu podľa zakreslenia v prílohách č. 1 až 4. 

Článok II
Zmeny a doplnky aktualizácie územného plánu hlavného mesta Slovenskej republiky Bratislavy, rok 1993, v mestskej časti Bratislava–Devínska Nová Ves podľa tohto nariadenia sú uložené a možno do nich nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Devínska Nová Ves, na Krajskom úrade v Bratislave a na Okresnom úrade Bratislava IV.

Článok III
Toto všeobecne záväzne nariadenie nadobúda účinnosť 1. decembra 2001.

Jozef Moravčík
primátor